2 Miljoen Bybels-projek - BibleSA
Die projek is daarop gemik om Bybelarmoede in Suid-Afrika aan te spreek deur finansiële ondersteuning te bied aan die Bybelgenootskap se bestaande projekte — Bybels vir graad 7-leerders, Bybels vir armes, Bybels vir gevangenes, Bybels vir ons buurlande, die Bybelluisterprogram, asook die Bybelgebaseerde geletterdheidsprojek.
Hoewel Covid-19 'n groot impak gehad het op hoeveel Bybelverspreiding verlede jaar kon plaasvind, is die Bybelgenootskap se missie nietemin deur die 2 Miljoen Bybels-projek vorentoe gedra. Dit is veral die geval onder graad 7-leerders en armes waar daar onderskeidelik 20 758 en 37 498 volledige Bybels versprei is – 'n verhoging van meer as 43% op die vorige jaar. 'n Verdere 4 888 Bybels is onder gevangenes beskikbaar gemaak.
Daar kort nog baie ondersteuning indien die 2 Miljoen Bybels-projek sy doelwit wil bereik. 'n Donasie van slegs R100 sal die Bybelgenootskap in staat stel om een Bybel en een stel Bybelgebaseerde geletterdheidsboekies beskikbaar te stel.